text: У той жа час, калі вучань карыстаецца на ўроку планшэтам, у яго адначасова можа быць уключана яшчэ і гульня ці сацыяльная сетка.
  У кожным разе, электронныя падручнікі цяпер укараняюцца па ўсім свеце. І ў «Сакраменце» мяркуюць прасоўваць сваю распрацоўку за мяжой.
  «Нашай канцэпцыі бібліятэкі, дзе звязаныя ўсе веды школьнай праграмы, ёсць сінтэз мовы і гласарый — няма нідзе ў свеце, — кажа Ягораў. — Нейкія асобныя тэхналогіі выкарыстоўваюцца, але ў такой сукупнасьці — не».
  Распрацоўваць аналагічныя бібліятэкі для іншых краін у «Сакраменце» збіраюцца самі. А вось настаўнікі беларускіх спецшколаў вельмі чакаюць, калі такія падручнікі распрацуюць для іх вучняў.
  «Такія падручнікі вырашаюць праблемы дзяцей, якія церпяць ад дыслексіі і дысграфіі, — кажа Рубчэня. — Для адных гэта зручна і прэстыжна, а для іншых — проста неабходна».﻿